Доо „ Кум – Продукт“ „ у стечају Наково

Место: Наково, Здравка Челара 33.

Контакт телефон: 060/0502060

Стечајном дужнику Доо“ Кум – Продукт“ у стечају, Наково

Стечајном судији: Гордана Коцић

Одбору поверилаца: Доо“ Кум - Продукт „ Наково у стечају:

1. Далибор Николић, Банка Интеса АД Београд, Омладинских бригада 90б
2. Марија Бојанић, Доо“ Гранис“ Кикинда, Краља Петра 102 Кикинда,
3. Зоран Јаковљевић, Доо“ Кум“ Кикинда, Краља Петра 102 Кикинда,
4. Стеван Бејте, Доо“ Дуал Импекс водени саобраћај“ Суботица, Београдског батаљона 1. 11461 Арњево
5. Републичко јавно правобранилаштво Зрењанин

Агенција за лиценцирање стечајних управника

Повериоцима који имају обезбеђено потраживање на имовини која се продаје:

1. РС Министарство финансија Пореска управа Нови Сад, Филијала Кикинда

Лицима која су исказала интерес за имовину која се продаје:

И свим другим лицима која покажу интересовање за продају имовине.

**Предмет: Обавештење о намери, плану, начину и роковима продаје имовине стечајног дужника**

На основу Решења стечајног судије Ст. бр. 202/2011 од 09.04.2012 године стечајни управник има намеру да изврши продају имовине стечајног дужника Доо „Кум - Продукт“у стечају Наково – **по функционалним целинама** **методом непосредне погодбе уз јавног прикупљања понуда**, што је његово овлашћење предвиђено одредбама члана 132. став 1. Закона о стечају. У складу са чланом 132 став 2 Закона о стечају, стечајни управник је извршио процену целисходности начина продаје стечајног дужника, а на основу извршене процене вредности имовине по ликвидационом методу, извршене од стране стручних лица: судског вештака грађевинске струке Горана Кордића и судског вештака за машинску технику Владислава Шугића.

Стечајни управник је дана 05.03.2013. предложила Одбору поверилаца намеравани начин продаје и затражила став – одлуку о предложеном. Одбор поверилаца је дана 07.03.2013. донео одлуку, да је сагласан са предложеним начином продаје – непосредном погодбом, по функционалним целинама, уз јавно прикупљање понуда.

Како је стечајни управник дужан да наслову достави Обавештење о намери, плану, начину и роковима продаје, као и Обавештење о процени целисходности предложене продаје, то Вам стечајни управник доставља ово Обавештење испуњавајући своју обавезу, водећи рачуна о роковима предвиђеним чланом 133. став 1. и став 2. Закона о стечају.

**План продаје је следећи:**

Стечајну масу стечајног дужника која је предмет продаје чини, непокретна имовина која је лоцирана у две целине и то:

1. некретнине уписане и неуписане у ЛН 886 К.О. Наково на парцели:
	1. број 1036, у улици Здравка Челара 33,
	2. парцели број 1116/1 и
	3. парцели број 1116/2 у улици Славка Родића 32 Наково и
2. некретнине уписане у ЛН 905 К.О. Наково на парцели:
	1. број 1114 и
	2. парцели број 1115 у улици Славка Родића 30 Наково.

И покретна имовина – опрема, коју чине машине за обраду дрвета и остала опрема.

**Предмет продаје је: Целина 1. –** породична стамбена зграда број 1. уписана у ЛН 886 К.О. Наково на парцели 1036, зграда производног објеката, са надстрешницом на парцели 1036која није уписана у ЛН 886, са земљиштем, породична стамбена зграда број 1. уписана у ЛН 886 К.О. Наково на парцели 1116/1, са земљиштем и њивом 1. класе, на парцели 1116/2 и опрема за обраду дрвета и остала опрема.

Процењена вредност имовине је**: 4.730.956,00** динара.

**Депозит** за Целину 1. износи**: 946.190,00** динара.

**Предмет продаје је: Целина 2.** – Породична стамбена зграда број 1 уписана у ЛН 905 К.О. Наково, на парцели 1114, са земљиштем и њивом 1. класе на парцели 1115.

Процењена вредност је**: 536.732,00** динара.

**Депозит** за Целину 2**.** износи: **107.346,00** динара.

**Начин продаје:**

Продаја ће се извршити непосредном погодбом уз јавно прикупљање понуда.

Право учешћа имају сва правна и физичка лица која:

1. Након добијања профактуре, изврше уплату ради откупа продајне документације у износу од по 5.000,00 динара, за Целину 1 и Целину 2, (профактура се може преузети сваког радног дана закључно са 22.04.2013. од 8 до 14 сати, на адреси Гимнзијска 22 Зрењанин или путем е-меил адресе: bogunovicmilica@gmail.com
2. Уплате новчани износ траженог депозита по функционалним целинама – за Целину 1 и Целину 2, на текући рачун стечајног дужника број: **205-173910-24** или положе неопозиву банкарску гаранцију наплативу на први позив, најкасније до **22.04.2013**. (рок за уплату новчаног износа је **22.04.2013**.) У случају да у поступку продаје победи Купац који је новчани износ обезбедио банкарском гаранцијом, исти мора измирити новчани износ у року од **48 сати** од дана када је проглашен најбољим понуђачем, а пре потписивања купопродајног уговора, након чега ће му бити враћена гаранција.
3. Потпишу изјаву о губитку права на враћање депозита. Изјава чини саставни део продајне документације.

Прихватају се искључиво запечаћење понуде са назнаком „Понуда“ на коверти и назнаком да се понуда односи на продају имовине Доо „Кум - Продукт“ у стечају из Накова, на адресу: Гимназијска 22. Зрењанин.

Запечаћена коверта са понудом треба да садржи:

* Пријаву за учешће, потписану лично или од стране овлашћеног лица и доказ да је у питању овлашћено лице;
* Безусловну понуду, уз навођење јасно одређеног износа на који понуда гласи;
* Доказ о уплати депозита или копију гаранције,
* Потписну изјаву о губитку права на повраћај депозита;
* Фотокопију пуномоћја овереног пред судом за заступање на јавном отварању понуда, а ради посупка непосредне погодбе, ако отварању присуствује овлашћени представник.

**Јавно отварање понуда** и непосредна погодба ће се одржати дана **25.04**.**2013. у 11,15 сати** у Зрењанину на адреси: Гимназијска 22. на коју се позивају сва лица која су доставила понуду, у присуству Комисије и заинтересованих лица.

Позивају се чланови Одбора поверилаца да присуствују отварању понуда и директним преговорима.

Стечајни управник отвара понуде тако што:

1. Чита правила отварања писмених понуда;
2. Отвара писмене понуде;
3. Уписује у регистар понуда износ одређен у свакој понуди, имовину на коју се понуда односи, као и потврду о уплаћеном депозиту;
4. Одржава ред на јавном отварању понуда;
5. Потписује записник.

Стечајни управник, води поступак непосредне погодбе. Осталим учесницима у поступку продаје, који нису проглашени најбољим понуђачем, новчани износ или банкарска гаранција биће враћена 07.05.2013.

Стечајни управник ће Одбору поверилаца/ стечајном судији за Купца предложити понуђача који је писменом понудом или у накнадно обављеним директним преговорима поднео најповољнију понуду, а нарочито у погледу висине цене.

Купопродајни уговор се потписује у року од 3 дана од дана проглашења најбољег понуђача, под условом да је новчани износ ради учествовања у поступку продаје који је обезбеђен гаранцијом уплаћен на рачун стечајног дужника. Уговором о купопродаји ће детаљно бити регулисани услови и рокови плаћања. Тек након уплате купопродајне цене од стране Купца и након добијања потврде од стране стечајног дужника о извршеној уплати у целости, исти стиче право на укњижбу непокретности, док код покретне имовине Купац стиче право власништва моментом уплате купопродајне цене.

Свако лице које је стекло право на учешће у складу са условима прописаним овим огласом, губи право на враћање новчаног износа у складу са Изјавом о губитку права на враћање новчаног износа.

Ако проглашени купац не потпише записник, купопродајни уговор или не уплати купопродајну цену у року предвиђеном Уговором, као и у свим другим случајевима предвиђеним Изјавом о губитку права на враћање новчаног износа, губи право на враћање новчаног износа.

Стечајни управник није у обавези да прихвати ниједну достављену понуду.

Коначну одлуку о избору Купца непосредном погодбом доноси искључиво Одбор поверилаца, ако је нижа од 50% од процењене вредности имовине.

Порезе и трошкове сноси проглашени Купац.

Овлашћено лице: Милица Богуновић, контакт телефон: 060/0502060.

Стечајни управник

 Милица Богуновић

**Поука о правном леку:**

Разлучни поверилац може у року од 10 дана од пријема овог Обавештења, да предложи повољнији начин уновчења имовине.

Стечајни дужник и повериоци могу поднети приговор стечајном судију на предложену продају најкасније у року од 10 дана пре предложеног датума продаје или преноса, ако за њега постоји прописан основ.